proxectonos/corpus_dominio_legal_administrativo_tmp huggingface dataset:
ORDE do 11 de febreiro de 2010 pola que se modifica a do 16 de decembro de 2009, que regula, para o ano académico 2009-2010, a proba de acceso ás ensinanzas universitarias oficiais de grao do sistema universitario de Galicia para o alumnado que estea en posesión do título de bacharel ou equivalente.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/03/2010

A Orde do 16 de decembro de 2009 (Diario Oficial de Galicia do 12 de xaneiro de 2010) regula, para o ano académico 2009-2010, a proba de acceso ás ensinanzas universitarias oficiais de grao do sistema universitario de Galicia para o alumnado que estea en posesión do título de bacharel ou equivalente.
Advertidas omisións e erros na citada orde, é necesario introducir un novo punto e realizar as correccións oportunas nos termos que se establecen a seguir:
1. O parágrafo segundo, do número 2 do artigo 5º queda redactado como segue:
«Estará exento da realización deste exercicio o alumnado con exención da cualificación das probas de avaliación da materia de lingua galega e literatura nalgún dos dous cursos do bacharelato, así como o alumnado que non realizase algún dos dous cursos do bacharelato en Galicia. A exención na proba de acceso á universidade do exercicio de lingua galega e literatura deberá ser solicitada polo alumnado no impreso de matrícula da proba de acceso».
2. Engádese un novo número ao artigo 9º coa seguinte redacción:
«4. A cualificación da proba de acceso á universidade expresarase en forma numérica de 0 a 10 puntos, con tres cifras decimais, arredondada á milésima máis próxima e, en caso de equidistancia, á superior».
3. Modifícase a redacción do terceiro parágrafo do artigo 10º, número 1:
Onde di: «M1, M2 = as dúas mellores cualificacións das materias da fase específica», debe dicir: «M1, M2 = as dúas materias superadas da fase específica con mellor cualificación unha vez aplicados os parámetros de ponderación».
4. Modifícase a redacción do segundo parágrafo da disposición adicional segunda:
Onde di: «M1, M2 = as dúas mellores cualificacións das materias da fase específica», debe dicir: «M1, M2 = as dúas materias superadas da fase específica con mellor cualificación unha vez aplicados os parámetros de ponderación».
5. Modifícanse os parámetros de ponderación das materias de imaxe e latín II das ramas de Ciencias da Saúde e de Enxeñaría e Arquitectura e os de debuxo artístico II, historia da arte e latín II da rama de Ciencias Sociais e Xurídicas do anexo, que queda redactado como segue no anexo.
Santiago de Compostela, 11 de febreiro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "05200D002P068.PDF"
RESOLUCIÓN do 23 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario Oficial de Galicia número 7, do 12 de xaneiro de 2009)-programas de cooperación con administracións distintas da local, universidades e entidades sen ánimo de lucro: subvencións para a contratación de axentes de emprego e unidades de apoio.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/03/2010

O artigo 4.11º da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.02.322A.400.0, 16.02.322A.402.0, 16.02.322A.403.0, 16.02.322A.439.0, 16.02.322A.440.0, 16.02.322A.441.0, 16.02.322A.442.0 16.02.322A.443.0, 16.02.322A.444.0, 16.02.322A.445.0 e 16.02.322A.481.1, para a contratación de axentes de emprego e unidades de apoio en colaboración coas administracións distintas da local, universidades e entidades sen ánimo de lucro (Procedemento TR352B), ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario Oficial de Galicia número 7, do 12 de xaneiro de 2009).
Santiago de Compostela, 23 de febreiro de 2010.
Andrés Hermida Trastoy
Director xeral de Promoción do Emprego
ANEXO
Ver referencia pdf "05900D004P020.PDF"
RESOLUCIÓN do 17 de marzo de 2010, da Dirección Xeral de Montes, pola que se require a mellora das solicitudes presentadas polos interesados ao abeiro da Orde do 28 de decembro de 2009 pola que se establecen as bases e se convocan para o ano 2010 as axudas para o fomento da silvicultura en bosques no medio rural.
CONSELLERÍA DO MEDIO RURAL — III. OUTRAS DISPOSICIÓNS — 29/03/2010

O artigo 71 da Lei 30/1992, do 26 de novembro, establece que se a solicitude de iniciación dun expediente non reúne os requisitos que sinala o artigo anterior e os exixidos, se é o caso, pola lexislación específica aplicable, requirirase o interesado para que, nun prazo de dez días, emende a falta ou acompañe os documentos preceptivos, con indicación de que, se así non o fixer, se terá por desistido da súa petición, logo da resolución que deberá ser ditada nos termos previstos no artigo 42.
O artigo 10.1º da Orde do 28 de decembro de 2009 pola que se establecen as bases e se convocan para o ano 2010 as axudas para o fomento da silvicultura en bosques no medio rural (Diario Oficial de Galicia do 5 de xaneiro), prevé que, unha vez presentada a solicitude, se revisará a súa documentación e, no caso de que conteña defectos ou omisións, o requirimento de erros da solicitude, por tratarse dun acto integrante dun procedemento de concorrencia competitiva, e de conformidade co establecido nos artigos 59.6º b), 60 e 61 da indicada Lei 30/1992, modificada pola Lei 4/1999, farase mediante publicación no Diario Oficial de Galicia e producirá os mesmos efectos que a notificación individualizada. Esta publicación tamén se realizará no taboleiro de anuncios e na páxina web da Consellería do Medio Rural, á cal se remitirá o texto publicado no Diario Oficial de Galicia.
En consecuencia,
RESOLVO:
Requirir os solicitantes que figuran no anexo desta resolución para que nun prazo de dez días hábiles emenden a falta o acheguen os documentos que se especifican no dito anexo.
No caso de que non o fixeren así, teranse por desistidos da súa solicitude, logo da resolución que se dite para o efecto.
Santiago de Compostela, 17 de marzo de 2010.
Tomás Fernández-Couto Juanas
Director xeral de Montes
Ver referencia pdf "05900D005P025.PDF"
RESOLUCIÓN do 1 de marzo de 2010 pola que se publica a oferta de emprego público do persoal funcionario de Administración e servizos desta universidade para o ano 2010.
UNIVERSIDADE DA CORUÑA — III. OUTRAS DISPOSICIÓNS — 23/03/2010

De conformidade co establecido no artigo 70 da Lei 7/2007, do 12 de abril, do Estatuto básico do empregado público, e en uso das atribucións que lle confire o artigo 36 dos estatutos da Universidade da Coruña, aprobados polo Decreto 101/2004, do 13 de maio, esta reitoría
RESOLVE:
Primeiro.-Publicar a oferta de emprego público do persoal funcionario de Administración e servizos da Universidade da Coruña para o ano 2010:
Escala				 Prazas ofertadas
Auxiliar						30
Auxiliares de arquivos, bibliotecas e museos		15
Axudantes de arquivos, bibliotecas e museos		 3
Segundo.-As prazas ofertadas constan como vacantes na relación de postos de traballo do persoal funcionario de administración e servizos desta universidade.
Terceiro.-As convocatorias dos procesos selectivos e as súas bases publicaranse no Diario Oficial de Galicia.
A Coruña, 1 de marzo de 2010.
José Mª Barja Pérez
Reitor da Universidade da Coruña
CORRECCIÓN de erros.-Orde do 23 de febreiro de 2010 pola que se regula a oferta de prazas xuvenís dentro do programa Campaña Verán-2010 e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/03/2010

Advertido erro na devandita orde, publicada no Diario Oficial de Galicia nº 45, do 8 de marzo de 2010, procede efectuar a seguinte corrección:
-Na páxina 3.001, anexo I, Campamentos de verán 2010, na columna relativa ao importe de praza da actividade deporte e recreación, na instalación xuvenil Alb. xuv. Mariña Española, código 150005, onde di: «... 180 », debe dicir: «... 92 ».
RESOLUCIÓN do 3 de marzo de 2010 pola que se lle dá publicidade aos avais concedidos polo Instituto Galego de Promoción Económica (Igape) no cuarto trimestre de 2009.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/03/2010

O artigo 13.2º do Decreto 284/94, do 15 de setembro, de regulación de avais do Instituto Galego de Promoción Económica establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Único.-Dar publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "05500D011P120.PDF"
Santiago de Compostela, 3 de marzo de 2010.
Joaquín Varela de Limia de Cominges
Director xeral do Instituto Galego de Promoción Económica
ORDE do 5 de marzo de 2010 pola que se declaran de utilidade pública diversas asociacións.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/03/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neste consta a documentación e os informes previstos na citada norma.
O Decreto 157/2008, do 10 de xullo, sobre asunción de funcións da administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
De conformidade co informe favorable de declaración de utilidade pública, emitido polo instrutor do expediente,
RESOLVO:
Declarar de utilidade pública as seguintes asociacións inscritas no Rexistro Provincial de Asociacións de Ourense:
Denominación				Nº de rexistro
Asociación Ourensana de Esclerosis Múltiple,
Ela, Parkinsón y otras Enfermedades
Neurodegenerativas				1996/1673-1ª
Asociación do Centro de Desenvolvemento Rural
O Viso					1990/894-1ª
Contra esta orde que pon fin á vía administrativa, pode interpoñerse recurso contencioso-administratiovo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 5 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 2 de marzo de 2010 pola que se regula a concesión de subvencións aos concellos de Galicia para a redacción de instrumentos de planeamento urbanístico, durante o ano 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 23/03/2010

Advertido erro no pé de páxina do anexo I da Orde do 2 de marzo de 2010, pola que se regula a concesión de subvencións aos concellos de Galicia para a redacción de instrumentos de planeamento urbanístico, durante o ano 2010, publicada no Diario Oficial de Galicia nº 47, do 10 de marzo de 2010, procede a seguinte corrección: onde di: «Consellería de Medio Ambiente, Territorio e Infraestruturas, Dirección Xeral de Urbanismo», debe dicir: «Consellería de Medio Ambiente, Territorio e Infraestruturas, Secretaría Xeral de Ordenación do Territorio e Urbanismo».
Nota: esta corrección non modifica o prazo de presentación de solicitudes.
RESOLUCIÓN do 25 de febreiro de 2010, da Dirección Xeral de Relacións Laborais, pola que se fai pública a modificación dos estatutos da Asociación de Centros Homologados.
CONSELLERÍA DE TRABALLO E BENESTAR — III. OUTRAS DISPOSICIÓNS — 26/03/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que no correspondente servizo desta dirección xeral presentouse certificación da acta da Asemblea Xeral Extraordinaria da Asociación de Centros Homologados, onde se reflicte o acordo acadado na dita asemblea que tivo lugar o 2 de decembro de 2009, na que se recolle a modificación de diversos artigos da dita asociación.
Santiago de Compostela, 25 de febreiro de 2010.
Odilo Martiñá Rodríguez
Director xeral de Relacións Laborais
RESOLUCIÓN do 26 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 31 de agosto de 2009 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2009 (Diario Oficial de Galicia número 182, do 16 de setembro).
CONSELLERÍA DE TRABALLO E BENESTAR — III. OUTRAS DISPOSICIÓNS — 26/03/2010

O artigo 8.5º da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 16.02.322A.460.0, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 31 de agosto de 2009 (Diario Oficial de Galicia nº 182, do 16 de setembro de 2009).
Santiago de Compostela, 26 de febreiro de 2010.
Andrés Hermida Trastoy
Director xeral de Promoción do Emprego
ANEXO
Ver referencia pdf "05800D006P102.PDF"
Ver referencia pdf "05800D007P104.PDF"
RESOLUCIÓN do 24 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras das axudas e subvencións para os programas de escolas obradoiro e casas de oficios, de obradoiros de emprego e de unidades de promoción e desenvolvemento no ámbito da Comunidade Autónoma de Galicia, e se procede á súa convocatoria para o ano 2009 (Diario Oficial de Galicia número 9, do 14 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 26/03/2010

O artigo 36.6º da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2009, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.02.322A.440.1, 16.02.322A.444.1, 16.02.322A.460.2, e 16.02.322A.481.0, para os programas de escolas obradoiro e casas de oficios, de obradoiros de emprego e de unidades de promoción e desenvolvemento no ámbito da Comunidade Autónoma de Galicia, ao abeiro da Orde do 30 de decembro de 2008 (Diario Oficial de Galicia número 9, do 14 de xaneiro de 2009).
Santiago de Compostela, 24 de febreiro de 2010.
Andrés Hermida Trastoy
Director xeral de Promoción do Emprego
Ver referencia pdf "05800D004P100.PDF"
Ver referencia pdf "05800D005P101.PDF"
CORRECCIÓN de erros.-Orde do 3 de marzo de 2010 pola que se convocan para o ano 2010 as axudas para a execución de medidas de promoción do sector vitivinícola en mercados de países terceiros.
CONSELLERÍA DO MEDIO RURAL — III. OUTRAS DISPOSICIÓNS — 22/03/2010

Advertido un erro no texto da citada orde, publicada no DOG número 46, do 9 de marzo de 2010, é necesario realizar a oportuna corrección:
Na páxina 3.064, na columna da dereita, no número 2 do artigo 3º, onde di: « e terán que presentar documentos que xa se encontren en poder da Administración...», debe dicir: « polo que non terán que presentar documentos que xa se encontren en poder da Administración...».
ORDE do 23 de marzo de 2010 pola que se designa o órgano estatístico sectorial.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/03/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto 1º do seu artigo 2 establece que este órgano está integrado por unha ou varias unidades administrativas que se designarán por resolución da persoa titular do departamento no que se integre organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
DISPOÑO:
Primeiro.-Designar o órgano estatístico sectorial da Consellería de Medio Ambiente, Territorio e Infraestruturas que se integrará pola unidade administrativa cuxos datos a seguir se especifican:
a) Posto de traballo: Vicesecretaría Xeral, dependente da Secretaría Xeral.
b) Coordinador ou coordinadora: a funcionaria ou funcionario titular do posto de traballo que se designa.
c) Localización física: dependencias da Secretaría Xeral, edificio administrativo de San Caetano, Santiago de Compostela.
Segundo.-Para os efectos do rexistro a que se refire o artigo 3 da norma, a Secretaría Xeral comunicará ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente en materia de función pública.
Santiago de Compostela, 23 de marzo de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 22 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario Oficial de Galicia número 7, do 12 de xaneiro de 2009)-programas de cooperación con entidades locais: subvencións para a contratación de traballadores e traballadoras desempregados/as para a realización de obras ou servizos de interese xeral e social.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/03/2010

O artigo 4.11º da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.02.322A.460.0 e 16.02.322A.460.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario Oficial de Galicia número 7, do 12 de xaneiro de 2009).
Santiago de Compostela, 22 de febreiro de 2010.
Andrés Hermida Trastoy
Director xeral de Promoción do Emprego
Ver referencia pdf "05900D003P008.PDF"
ORDE do 15 de marzo de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 24/03/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, dous novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan, pois, habilitados cos efectos previstos no seu artigo 5.1º, os seguintes procedementos:
IN220A Incentivación da demanda comercial e desenvolvemento equilibrado dos eixes comerciais.
BS402A Adxudicación de prazas escolas infantís.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 26 de febreiro de 2010 pola que se procede á publicación das subvencións concedidas en virtude da Orde do 6 de febreiro de 2009, pola que se establecen as bases que rexen as axudas para adquisición de equipamento e actividades programadas por asociacións xuvenís e entidades prestadoras de servizos á xuventude.
CONSELLERÍA DE TRABALLO E BENESTAR — III. OUTRAS DISPOSICIÓNS — 24/03/2010

En virtude das competencias da Consellería de Traballo e Benestar, atribuídas polo Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e o Decreto 335/2009, do 11 de xuño, polo que se establece a estrutura orgánica da Consellería de Traballo e Benestar, e de acordo co disposto no artigo 12.3º da Orde do 6 de febreiro de 2009, pola que se establecen as bases que rexen as axudas para adquisición de equipamento e actividades programadas por asociacións xuvenís e entidades prestadoras de servizos á xuventude e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 23 de xullo de 2009, mediante resolución do director xeral de Xuventude e Voluntariado, por delegación da conselleira de Traballo e Benestar segundo o disposto na disposición adicional segunda da Orde do 6 de febreiro de 2009. A relación de subvencións concedidas atópase no anexo desta resolución.
Santiago de Compostela, 26 de febreiro de 2010.
P.D. (Orde 6-2-2009)
Ovidio Rodeiro Tato
Director xeral de Xuventude e Voluntariado
Ver referencia pdf "05600D010P075.PDF"
Ver referencia pdf "05600D011P076.PDF"
ORDE do 23 de febreiro de 2010 pola que se modifica a autorización por cambio de titularidade do centro privado Divino Salvador de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/03/2010

Examinado o expediente iniciado por Basilio Toyos Alonso, titular do centro privado Divino Salvador de Vigo, en que solicita o cambio de titularidade do antedito centro privado a favor de Colegio Divino Salvador, S.L.
Mediante escritura pública notarial, Basilio Toyos Alonso cede a súa titularidade á sociedade Colegio Divino Salvador, S.L. que acepta a dita cesión.
Cumpridos os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Modificar a autorización, por cambio de titularidade, do centro privado Divino Salvador (código 36010216), situado no Rozo nº 49 de Vigo, a favor de Colegio Divino Salvador, S.L., con todos os dereitos e obrigas contraídas polo cesionista Basilio Toyos Alonso, sen prexuízo das responsabilidades que puidesen recaer sobre este por actos ou omisións realizados antes do cambio de titularidade que se autoriza.
Segundo.-O cambio de titularidade non afectará o réxime de funcionamento do centro.
Terceiro.-Inscribir no Rexistro de Centros dependente desta consellería o cambio de titularidade a favor de Colegio Divino Salvador, S.L.
Contra esta orde, que esgota a vía administrativa, as persoas interesadas poderán formular un recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de febreiro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 24 de febreiro de 2010, da Dirección Xeral de Educación, Formación Profesional e  Innovación Educativa, pola que se fai pública a relación de beneficiarios de reintegros individuais de gastos por asistencia a actividades de formación do profesorado non universitario durante o ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/03/2010

A Orde do 15 de decembro de 2008 (DOG do 30 de decembro) regula o procedemento para o reintegro individual de gastos por asistencia a actividades de formación do profesorado non universitario durante o ano 2009.
O punto noveno establece que, unha vez concedida a totalidade de reintegros, se publicará no Diario Oficial de Galicia a relación dos profesores beneficiarios deles.
En virtude do exposto anteriormente,
RESOLVO:
Único.-Dar publicidade á relación de beneficiarios que figuran no anexo.
Santiago de Compostela, 24 de febreiro de 2010.
José Luis Mira Lema
Director xeral de Educación, Formación Profesional e Innovación Educativa
Ver referencia pdf "05600D007P062.PDF"
RESOLUCIÓN do 26 de febreiro de 2010 pola que se procede á publicación das subvencións concedidas en virtude da Orde do 11 de xuño de 2009, pola que se aproban as bases que rexen as subvencións destinadas a entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2009, e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/03/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas polo director xeral de Xuventude e Voluntariado, por delegación da conselleira de Traballo e Benestar, en virtude das competencias atribuídas no artigo 12.2º e a disposición adicional primeira da Orde do 11 de xuño de 2009, pola que se aproban as bases que rexen as subvencións destinadas a entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2009.
Norma reguladora: Orde do 11 de xuño de 2009, pola que se aproban as bases que rexen as subvencións destinadas a entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2009, e se procede á súa convocatoria.
Aplicación orzamentaria: 2009.48.07.313A.460.0 dos orzamentos xerais da comunidade autónoma para o ano 2009.
Crédito orzamentario: 1.200.000 euros.
As entidades locais beneficiarias da subvención e o importe da axuda concedida a cada unha delas figuran no anexo a esta resolución.
Santiago de Compostela, 26 de febreiro de 2010.
P.D. (Orde do 11 de xuño de 2009)
Ovidio Rodeiro Tato
Director xeral de Xuventude e Voluntariado
Ver referencia pdf "05700D011P087.PDF"
RESOLUCIÓN do 23 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario Oficial de Galicia número 7, do 12 de xaneiro de 2009)-programas de cooperación con administracións distintas da local, universidades e entidades sen ánimo de lucro: subvencións para a contratación de traballadores e traballadoras desempregados/as para a realización de obras ou servizos de interese xeral e social.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/03/2010

O artigo 4º.11 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.02.322A.400.0, 16.02.322A.402.0, 16.02.322A.403.0, 16.02.322A.439.0, 16.02.322A.440.0, 16.02.322A.441.0, 16.02.322A.442.0 16.02.322A.443.0, 16.02.322A.444.0, 16.02.322A.445.0 e 16.02.322A.481.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas administracións distintas da local, universidades e entidades sen ánimo de lucro (procedemento TR352A), ao abeiro da Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria (Diario
Oficial de Galicia número 7, do 12 de xaneiro de 2009).
Santiago de Compostela, 23 de febreiro de 2010.
Andrés Hermida Trastoy
Director xeral de Promoción do Emprego
Ver referencia pdf "05700D009P074.PDF"
RESOLUCIÓN do 25 de febreiro de 2010, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 27 de novembro de 2008 pola que se establecen, con carácter excepcional para o exercicio 2009, as bases que regulan as axudas e subvencións para o fomento do emprego a través dos programas de cooperación, no ámbito de colaboración exclusivamente cos concellos galegos que teñan empadroados traballadores e traballadoras que perdesen o seu posto de traballo nas empresas de extracción de minerais non metálicos nin enerxéticos de lousa como consecuencia da actual situación económica, e se procede á súa convocatoria (Diario Oficial de Galicia número 235, do 3 de decembro de 2008).
CONSELLERÍA DE TRABALLO E BENESTAR — III. OUTRAS DISPOSICIÓNS — 25/03/2010

O artigo 4.9º da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 16.02.322A.460.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas entidades locais (procedemento TR351X), ao abeiro da Orde do 27 de novembro de 2008 pola que se establecen, con carácter excepcional para o exercicio 2009, as bases que regulan as axudas e subvencións para o fomento do emprego a través dos programas de cooperación, no ámbito de colaboración exclusivamente cos concellos galegos que teñan empadroados traballadores e traballadoras que perdesen o seu posto de traballo nas empresas de extracción de minerais non metálicos nin enerxéticos de lousa como consecuencia da actual situación económica, e se procede á súa convocatoria (Diario Oficial de Galicia número 235, do 3 de decembro de 2008).
Santiago de Compostela, 25 de febreiro de 2010.
Andrés Hermida Trastoy
Director xeral de Promoción do Emprego
Ver referencia pdf "05700D010P086.PDF"
ORDE do 2 de marzo de 2010 pola que se declara a alleabilidade de dous inmobles da antiga cámara agraria local de Padrenda.
CONSELLERÍA DE FACENDA — III. OUTRAS DISPOSICIÓNS — 25/03/2010

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectados do dominio público os inmobles da antiga cámara agraria local de Padrenda mediante o Decreto 261/2008, do 13 de novembro (DOG nº 229, do 25 de novembro) e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Parcela situada no lugar de Azoreira, concello de Padrenda, Ourense, de 2.300 m2 de superficie que segundo o rexistro linda por todos os lados con parcela de Rosa Domínguez Domínguez.
Inscrita no Rexistro da Propiedade de Bande como predio nº 5.911, tomo 303, libro 34, folio 183, inscrición 1ª. Referencia catastral: 32057A066011260000QS.
Valoración económica: 373,11 .
2. Edificio, alpendre de planta baixa, de 75 m2 de planta, construídos sobre un soar de 182 m2 de superficie, situado no lugar de San Amaro, Crespos, concello de Padrenda, linda segundo rexistro: norte e oeste, Lisardo Cortes, hoxe Ana Belén Domínguez Rodríguez; sur, camiño, hoxe Juan Domínguez Méndez; leste, María Méndez, hoxe camiño.
Inscrita no Rexistro da Propiedade de Bande como predio nº 4213, tomo 303, libro 34, folio 184, inscrición 2ª.
Valoración económica: 7.944,86 .
Santiago de Compostela, 2 de marzo de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda
RESOLUCIÓN do 11 de marzo de 2010 pola que se fai pública a incorporación de Emilio Pérez Touriño como conselleiro nato deste órgano.
CONSELLO CONSULTIVO DE GALICIA — II. AUTORIDADES E PERSOAL — 25/03/2010

Manifestado por Emilio Pérez Touriño o seu desexo de se incorporar ao Consello Consultivo de Galicia, e unha vez declarado que non está incurso en causa de incompatibilidade ningunha, con esta data procedeuse á súa toma de posesión e conseguinte incorporación a este Consello Consultivo na súa condición de conselleiro nato. Todo iso de conformidade co disposto no artigo 4 bis da Lei 9/1995, do 10 de novembro, do Consello Consultivo de Galicia, na súa actual redacción dada pola Lei 12/2007, do 27 de xullo.
Esta resolución publicarase no Diario Oficial de Galicia.
Santiago de Compostela, 11 de marzo de 2010.
Mª Teresa Conde Pumpido-Tourón
Presidenta do Consello Consultivo de Galicia
RESOLUCIÓN do 2 de marzo de 2010 pola que se lles dá publicidade ás axudas concedidas ao abeiro da Orde do 25 de marzo de 2009, pola que se establecen as bases reguladoras dos programas de fomento do emprego en empresas de economía social e de promoción do cooperativismo.
CONSELLERÍA DE TRABALLO E BENESTAR — III. OUTRAS DISPOSICIÓNS — 25/03/2010

En cumprimento do disposto no artigo 7.9º da Orde do 25 de marzo de 2009, pola que se establecen as bases reguladoras dos programas de fomento do emprego en empresas de economía social e de promoción do cooperativismo (DOG nº 62, do 31 de marzo) resolvo que se proceda á publicación das subvencións concedidas que se indican no anexo, cun importe total de 1.674.371 euros, con cargo ás aplicacións: 48.03.324A.471.0; 48.03.324A.472.0; 48.03.324A.770.0 dos orzamentos xerais da Comunidade Autónoma de Galicia para o exercicio 2009.
Santiago de Compostela, 2 de marzo de 2010.
Odilo Martiñá Rodríguez
Director xeral de Relacións Laborais
Ver referencia pdf "05700D011P087.PDF"
Ver referencia pdf "05700D012P091.PDF"
ORDE do 2 de marzo de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 08/03/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5.1º, o seguinte procedemento:
IG106A Axudas do Igape aos proxectos de consultoría externa dirixidos á análise económico-financeira de pequenas e medianas empresas.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 16 de febreiro de 2010 pola que se publica o plan de estudos de graduado ou graduada en Enxeñaría Informática.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría Informática, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04600D009P019.PDF"
Ver referencia pdf "04600D011P021.PDF"
CORRECCIÓN de erros.-Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior.
PRESIDENCIA — I. DISPOSICIÓNS XERAIS — 08/03/2010

Advertido erro na devandita lei, recibida para a súa publicación no Diario Oficial de Galicia nº 36, do martes 23 de febreiro pasado, cómpre facer a oportuna corrección.
Na páxina 2.321, artigo 22º, Un, 6.e), columna dereita, in fine, onde di: «...queda obrigado a formular a súa combinación individualizada previa», debe dicir: «...queda obrigado a formular a súa comunicación individualizada previa».
RESOLUCIÓN do 16 de febreiro de 2010 pola que se publica o plan de estudos de graduado ou graduada en Enfermaría.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enfermaría, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04600D009P019.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Educación Social.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Educación Social, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04600D007P017.PDF"
Ver referencia pdf "04600D008P017.PDF"
RESOLUCIÓN do 3 de xaneiro de 2010 pola que se lles dá publicidade aos convenios de colaboración subscritos polo Instituto Galego da Vivenda e Solo (IGVS) no terceiro cuadrimestre do ano 2009.
INSTITUTO GALEGO DA VIVENDA E SOLO — III. OUTRAS DISPOSICIÓNS — 09/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2009.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego da Vivenda e Solo (IGVS) nos meses de setembro, outubro, novembro e decembro do ano 2009, que se incorpora como anexo a esta resolución.
Santiago de Compostela, 3 de xaneiro de 2010.
Antonio José Boné Pina
Director xeral do Instituto Galego da Vivenda
e Solo
ANEXO
Convenios de colaboración subscritos polo Instituto Galego da Vivenda e Solo (IGVS) nos meses de setembro, outubro, novembro e decembro de 2009
Convenio: convenio de colaboración entre o Instituto Galego da Vivenda e Solo e a Universidade de Santiago de Compostela para o financiamento do máster en Enxeñaría da madeira estrutural.
Importe achegado polo IGVS: 6.000 .
Data da sinatura: 23-11-2009.